Champagne-Ardenne
Store norske leksikon,Geografi,Verdens geografi,Europa,Frankrikes geografi
Champagne-Ardenne var tidligere en region i Frankrike som fra 1. januar 2016 er en del av regionen Grand Est. Området er 25 606 km² og innbyggertallet i 2006 var 1 378 350. Hovedstad var Châlons-en-Champagne.
Befolkning Regionen hadde stor utflytting både til Parisregionen og til industriområdene i Lorraine. Særlig gjaldt dette første halvdel av 1900-tallet. Etter andre verdenskrig har folketallet økt noe, men vekstraten har ligget godt under landsgjennomsnittet. Største byer er Reims og Troyes. Næringsliv Jordbruket domineres av vindyrking, hvete og mais. Det dyrkes også mye lusern og sukkerbeter. Industrien er allsidig, med produksjon av tekstiler, metaller, maskiner og næringsmidler. De viktigste industriområdene er triangelet Reims–Châlons–Épernay og de øvre deler av Meusedalen (Charleville-Mézières, Sedan). Det finnes et kjernekraftverk ved Chooz (Ardennes). Det er vannkraftverk ved Revin ved Meuse (Ardennes). Les mer i Store norske leksikon Frankrike Frankrikes geografi Regioner og departementer i Frankrike